# **Købstilbud – Arrebohallen, Statene 40, 5970 Ærøskøbing**

|  |  |
| --- | --- |
|  |  |

## Sag nr.: S2024-1104

1. Parterne:

|  |  |
| --- | --- |
| Undertegnede: | sælger herved til: |
| Ærø Kommune **Statene 2**  **5970 Ærøskøbing**  **CVR 28856075** | CVR: |
| Tlf. 63 52 50 00 | Tlf.: |

2. Ejendommen:

Ifølge tinglyst adkomst tilhørende ejendom i Ærø kommune, der er anvendt til idræts- og kulturelle formål, beliggende Statene 40, 5970 Ærøskøbing.

Ejendommens forskellige bygninger dækker over postadresserne Statene 38 – 46, 5970 Ærøskøbing.

Ejendommen er beliggende i byzone.

## **Matr.nr. og ejerlav: Areal: Heraf vej:**

## **58au Ærøskøbing Markjorde 5.630 m² 389 m²**

## **BFE-nr.: 5503715**

Offentlig ejendomsværdi pr. 01-10-2022 kr. 640.700

Grundværdi kr. 640.700

Med henvisning til, at ejendommens hidtidige anvendelse er kommunal idrætshal, er der ikke opkrævet ejendomskat vedr. ejendommen.

Det fremtidige beregningsgrundlag er uvist. Det må forventes, at SKAT revurderer ejendommens værdi i forbindelse med handlen. Det kan således ikke oplyses, hvad ejendomsværdiskatten kan antages at blive i 2025.

**Efterregulering af ejendomsskatter**  
Der skal ikke ske efterregulering af ejendomsskatter.

**Indefrosne ejendomsskatter**  
Der er ikke indefrosne ejendomsskatter på ejendommen.

**Om ejendomsbidrag**  
Nærværende ejendom er for indeværende år opkrævet ejendomsbidrag iht. den til købsaftalen vedlagte ejendomsbidragsbillet.

Årets ejendomsbidrag hæfter som udgangspunkt på ejer af ejendommen pr. 1. januar, men ultimativt på ejendommen og dermed på ejendommens aktuelle ejer, hvis der ikke kan ske inddrivelse hos ejendommens ejer pr. 1. januar. Dette uagtet hvornår opkrævning har fundet sted, og hvorvidt årets betalinger er opdelt i én eller flere rater.

Sælger bekræfter, at samtlige ejendomsbidrag er afholdt for hele året. Dette som følge af, at hele årets rate(r) er opkrævet og afregnet. Hvis ikke dokumentation herfor er vedlagt købsaftalen, så fremsendes denne senest inden refusionsopgørelsen afregnes.

Parterne refunderer via refusionsopgørelsen ud fra hele årets samlede betaling, som denne fremgår af ejendomsbidragsbilletten.

Køber gøres opmærksom på, at ændringer/tilvalg i ejendomsbidragene foranlediget af køber i købers ejertid opkræves og hæfter på køber, og er således sælger uvedkommende.

## **Bygningsarealer ifølge BBR-meddelelse af 19.02.2025, med bemærkning om, at disse betragtes som vejledende oplysninger. Sælger indestår ikke for rigtigheden af nedennævnte oplysninger om bygningsarealer.**

Bebygget areal (bygn. 1) - Klubhus 355 m2  
Bebygget areal (bygn. 3) - Idrætshal 1.616 m2

Bebygget areal (bygn. 4) - Bowlinghal 837 m2  
Bebygget areal (bygn. 5) - Udhus, skibscontainer\* 20 m2

Bebygget areal (bygn. 6) - Udhus, skibscontainer\* 20 m2

Bebygget areal (bygn. 7) - Udhus, skibscontainer\* 20 m2

Bebygget areal (bygn. 8) - Anden bygning til institutionsformål 114 m2

Bebygget areal - samlet 3.356 m2

Tekniske anlæg – Solcelleanlæg på bygn. 3. 450 m2

Ejendommen sælges som den er og forefindes med de på grundende værende bygninger, ledninger, installationer, varmeanlæg, hegn, træer, beplantninger m.m.

\* Udhuse, skibscontainere tilhører Ærøskøbing Idrætsforening og indgår ikke i den handlede bygningsmasse.

Ejendommen overtages med de samme rettigheder, byrder, servitutter og forpligtelser, hvormed den har tilhørt sælger og tidligere ejere, i det omfang denne handel ikke ændrer disse forhold.

I det omfang, det er installeret medfølger: Sanitet, alt i vægge og gulve, monteret badeværelsesudstyr, faste indvendige og udvendige lamper, postkasse, varmepumper, el-radiatorer og el- og gasvarmere.

Varmeinstallationer: centralvarme v/fjernvarme.

Med hensyn til inventar og løsøre henvises til afsnit 9.

3. Servitutter:

1981 – Dok om civilforanstaltninger er berettiget til i påkommende tilfælde at kræve hal med klubhus lukket mv.

2025 – Dok om anvendelse og færdselsret over P-plads angående Arrebohallen.

2025 – Dok angående brandvej m.v. Arrebohallen.

2025 – Dok angående regnvandsanlæg ved Arrebohallen.

I forbindelse med tinglysning af handlen vil der også blive tinglyst en tilbagekøbsklausul på Arrebohallen.

4. Forsikringer:

Sælger oplyser, at ejendommen er brandforsikret til fuld- og nyværdi i Gjensidige Forsikring.

## Fremtidige forsikringsforhold:

Køber nytegner forsikring med virkning fra dispositions- eller overtagelsesdag.

5. Overtagelse:

Ejendommen overtages den 01.06.2025. Sælger afleverer ejendommen kl. 12.00 på overtagelsesdagen.

Køber overtager risikoen for ejendommen på overtagelsesdagen. Risikoen for brandskade og anden forsikringsdækket skade overgår dog allerede til køber ved købsaftalens underskrift. Køber er da berettiget til erstatning fra forsikringen efter de herom gældende regler og forpligtet til at opfylde den indgåede handel.

Inden køber kan disponere over ejendommen skal:

- alle forpligtelser vedrørende deponeringer og garantistillelse være opfyldt

- køber have signeret digitalt skøde

- køber have tegnet brandforsikring

Det påhviler køber at dokumentere, at ovennævnte forhold er opfyldt.

6. Refusionsopgørelse:

Med overtagelsesdagen som skæringsdag udfærdiges sædvanlig refusionsopgørelse over ejendommens indtægter og udgifter. Saldoen reguleres over den kontante udbetaling.

Refusionsopgørelsen, som udarbejdes af sælger, skal foreligge senest 30 dage efter overtagelsesdagen.

Køber/sælger aflæser i fællesskab forbrugsmålere og sælger meddeler ejerskifte til de respektive værker med henblik på fremsendelse af slutopgørelse.

7. Ejendommens bygningsmæssige forhold:

## Sælger oplyser:

- at der sælger bekendt ikke verserer sager eller består uopfyldte krav fra det offentlige eller private vedr. ejendommen,

- at sælger ikke har begæret ejendommen omvurderet eller indgivet klage over den fastsatte vurdering,

- at der sælger bekendt ikke har været konstateret eller afhjulpet skader pga. svamp/insektangreb,

- at der sælger bekendt ikke påhviler ejendommen utinglyste rettigheder eller forpligtelser, bortset fra de i nærværende købsaftale evt. oplyste forhold,

- at al på overtagelsesdagen forfalden gæld vedr. anlægsarbejder og tilslutninger vil være betalt senest i forbindelse med handelens berigtigelse. Sælger bekendt er der ikke udført arbejder eller afsagt kendelser for hvilke udgifterne senere vil blive pålagt ejendommen,

- at de på ejendommen værende bygninger med installationer, sælger bekendt er lovligt opført, indrettet og senest benyttet som klubhus, hal, bowlinghal, motionscenter, opmagasinering og værested,

- at der sælger bekendt er foretaget korrekt afblænding og opfyldning af nedgravet olietank

- at der sælger bekendt ikke forefindes tidligere drikkevandsbrønde,

- at der foreligger relevante oplysninger om udgifter til varme/vand/vandafledning og el-producerende anlæg,

- at bygningerne 5, 6 og 7 ejes af Ærøskøbing Idrætsforening (ÆIK), og er opstillet efter aftale med sælger. Der foreligger ikke en lejekontrakt mellem sælger og idrætsforeningen. Containerne bliver stående på grunden, indtil køber træffer beslutning om eventuel opsigelse af aftalen,

- at klubhuslokale i bygning 1 anvendes af ÆIK efter aftale med sælger. Der foreligger ikke en lejekontrakt mellem sælger og ÆIK. ÆIK’s eventuelle inventar i bygningen bliver stående, indtil køber træffer beslutning om eventuel opsigelse af aftalen,

- at 1 mindre lokale i bygning 1 anvendes af Ærø Walkieklub efter aftale med sælger. Der foreligger ikke en lejekontrakt mellem sælger og Ærø Walkieklub. Klubbens eventuelle inventar i bygningen bliver stående, indtil køber træffer beslutning om eventuel opsigelse af aftalen. Klubben har desuden en antenne monteret på bygningsmassen,

- at der i bygning 1 forefindes et teknikrum for solcelleanlæg, ventilationsanlæg m.v.

- at 1 udvendigt depotrum i bygning 1 anvendes af ÆIK efter aftale med sælger. Der foreligger ikke en lejekontrakt mellem sælger og ÆIK. ÆIK’s udstyr i lagerrum bliver stående, indtil køber træffer beslutning om eventuel opsigelse af aftalen,

- at 2 lagerrum i bygning 3 anvendes af Ærøskøbing Idrætsforening efter aftale med sælger. Der foreligger ikke en lejekontrakt mellem sælger og ÆIK. ÆIK’s udstyr i lagerrum bliver stående, indtil køber træffer beslutning om eventuel opsigelse af aftalen,

- at 1 lagerrum i bygning 3 anvendes af Ærø Friskole efter aftale med sælger. Der foreligger ikke en lejekontrakt mellem sælger og Ærø Friskole. Ærø Friskoles udstyr i lagerrum bliver stående, indtil køber træffer beslutning om eventuel opsigelse af aftalen,

- at 1 lagerrum i bygning 3 anvendes af Ærø Efterskole efter aftale med sælger. Der foreligger ikke en lejekontrakt mellem sælger og Ærø Efterskole. Ærø Efterskoles udstyr i lagerrum bliver stående, indtil køber træffer beslutning om eventuel opsigelse af aftalen,

- at 1 lagerrum i bygning 3 anvendes frit af hallens brugere, som har fået inventaret stillet til rådighed i forbindelse med booking af hallen. Der henvises til inventarlisten i forhold til de effekter køber overtager,

- at fastmonterede basketnet i loftet i bygning 3 ikke tilhører sælger, og der ikke foreligger en lejeaftale mellem sælger og ÆIK om opsætning og drift. Basketnet forbliver i hallen, indtil køber træffer beslutning om fjernelse eller indgåelse af en aftale med en given forening herom. Der er i forbindelse med opsætningen ikke udført belastningsberegninger i forhold til hallens lofts- og tagkonstruktion.

**Supplerende oplysninger:**

Ejendommen ikke er omfattet af lov om forbrugerbeskyttelse ved erhvervelse af fast ejendom. Sælger har fået udfærdiget en byggeteknisk gennemgang af ejendommen af Arkitektfirmaet Arne Birk Nielsen. Rapporten er dateret 22.03.2024 og giver et overblik over bygningsmassens stand på tidspunktet. Der er ikke foretaget større vedligeholdelsesarbejder på bygningerne i den mellemliggende periode. Køber er dermed gjort bekendt med konstaterede fejl og mangler.

Der er udarbejdet energimærkerapporter for bygningerne 1, 3, 4 og 8. Rapporterne er gyldige i perioden 17.05.2024 – 17.05.2034. Bygninger 3, 4 og 8 har energimærke A. Bygning 1 har energimærke C.

Der i ejendommens spildevandsledninger isat 2 rottespærrere. Sælger har indgået aftale om servicetilsyn med Mortalin A/S. Aftalen opsiges af sælger til overtagelsesdatoen. Seneste servicerapport er dateret 13.12.2024. Aftalen opsiges i forbindelse med indgåelse af handlen.

Der er opsat en dykpumpe i gulv i bowlinghallens teknikrum. Pumpen er installeret pga. opstigende grundvand fra boldbanerne. Vandet afledes til faskine jf. tinglyst deklaration. Pumpen overvåges via simkort og overvågningssystem overdrages i forbindelse med handlen.

2 saunaer i bygning 1 er p.t. ude af drift og standen er ukendt.

Ejendommen sælges som den er og forefindes og som beset af køber. Der kan ikke senere fremsættes nogen form for erstatningskrav vedrørende fejl og mangler overfor sælger. Desuden sælges ejendommen uden ansvar for opfyldelse af myndighedskrav i relation til den fremtidige anvendelse. Bortset fra vandhjemmel påtager køber sig intet ansvar for ejendommen, herunder hverken for grunden eller bygningens beskaffenhed. Køber kan således ikke gøre misligholdelseskrav gældende overfor sælger som følge af konstatering af fejl eller mangler af en hvilken som helst art ved nogen del af ejendommen, det være sig i form af ophævelse af handlen, krav om forholdsmæssigt afslag eller krav om erstatning. Ansvarsfraskrivelsen omfatter allerede kendte forhold og senere konstaterede forhold ved ejendommen samt faktiske såvel som retlige fejl og/eller mangler.

**Køber er samtidig, og inden afgivelse af købstilbud, udtrykkeligt opfordret til selv at lade ejendommen gennemgå med sagkyndig bistand.**

I øvrigt forpligter sælger sig til at vedligeholde ejendommen i forsvarlig stand indtil overtagelsesdagen.

Desuden oplyser sælger:

- at der ikke har været tvister, retssager eller syns- og skønssager vedrørende fejl og mangler ved ejendommen.

- at køber er gjort bekendt med, at de fremtidige ejendomsskatter og udgift til rottebekæmpelse kan afvige fra den ovenfor beregnede. Køber kan ikke gøre krav gældende som følge heraf mod sælger.

8. Ejendommens driftsmæssige forhold:

Sælger oplyser:

- Køber er forpligtet til at indgå erhvervslejeaftale med Ærø Kommune om nuværende benyttelse af bygning 8, ”Skibet”, Statene 46, 5970 Ærøskøbing, til samværs- og aktivitetstilbud for Ærø Kommunes psykiatri. Lejekontraktens betingelser fremgår af købstilbuddets bilag.

- Køber indtræder i sælgers sted, i forhold til en indgået Udlånsaftale mellem Ærø Kommune og ÆIK, om Arrebohallen, Fitnesscenter. Aftalens vilkår skal respekteres indtil aftalens udløb 31. januar 2026. Aftale og opsigelsesdokumentation, fremgår af købstilbuddets bilag.

- Køber indtræder i sælgers sted, i forhold til en indgået Forpagtningsaftale mellem Ærø Kommune og Ærøskøbing Idrætsforening (ÆIK) om Ærø Bowlingcenter. Aftalens vilkår skal respekteres til aftalens udløb 31.06.2025. Aftalens omkostninger jf. aftalens §3.1 afholdes af sælger.

- Udlejning af Arrebohallen overgår med handlen til køber. Sælger overleverer oplysninger om alle indgåede bookinger fra og med sælgers underskrivelse af nærværende købsaftale. Der medfølger ikke er bookingsystem i forbindelse med købers overtagelse af ejendommen.

- Sælger har indgået leasing aftale med VBS Bowling AB om scoringssystem til bowlinghallen. Aftalen opsiges af sælger til udløb 31.06.2025.

- Ventilationssystemet er efterset årligt. Sælger har ikke haft en serviceaftale vedr. ventilationsanlægget.

- ÆIK, som lejer af fitnesscenteret, har en aftale med OTIS om servicering af trappelift. Udgiften til service deles mellem ÆIK og sælger, indtil købers overtagelse. Udgiften for sælger har i 2024 været 2.418,05 kr. inkl. moms.

- Sælger har en aftale med Secura om videoovervågning. Aftalen opsige i forbindelse med handlen. Videoovervågningsudstyret nedtages i den forbindelse ikke og overtages af køber.

Desuden oplyser sælger:

- at den årlige haludlejningsindtægt i 2023 var 251.865 kr.

- at den årlige haludlejningsindtægt i 2024 var 245.477 kr.

9. Inventar/driftstilbehør:

De på ejendommen værende loftsarmaturer medfølger i handlen. Sælger indestår ikke for funktionsdueligheden. Inventar i øvrigt fremgår af bilag til købsaftalen.

Der kan på overtagelsestidspunktet være opmagasineret inventar og sportsudstyr tilhørende idrætsforeninger m.fl. i klubhus og lagerrum.

10. Købesummens fordeling m.v.:

## A. Købesummen fordeles som følgende:

Bygninger 70,0 % kr.

Grund 30,0 %

## B. Momsreguleringsforpligtelser:

Køber er bekendt med gældende lovgivning vedr. momsreguleringsforpligtelser. Sælger oplyser, at ikke påhviler ejendommen nogen momsreguleringsforpligtigelse.

11. Købesummen:

Købesummen, som er baseret på en kontant handel berigtiges som følgende:

## Køber erlægger den fulde købesum i sælgers pengeinstitut, Nordea Bank, Odense, registreringsnr. 2007 kontonr. 8983661301 senest 3 bankdage efter sælgers skriftlige accept af købstilbuddet. Overførslen mærkes ”Arrebohallen”.

**Misligholdelse**

Såfremt indbetaling ikke sker rettidigt, er sælger berettiget til efter påkrav at hæve handlen.

**Renter og gebyrer**

Beløb, der indbetales af køber, forrentes af sælger frem til overtagelsesdagen med den rente, der tilskrives på tidspunktet. Såfremt handlen ikke gennemføres, og dette ikke skyldes købers misligholdelse, tilbagebetaler sælger købesummen med tilskrevne renter.

Købers misligholdelse:

Hvis handlen inden overtagelsesdagen hæves af sælger som misligholdt af køber, vil indbetalte beløb efter skriftligt påkrav helt eller delvist blive udbetalt til sælger, når en af følgende betingelser er opfyldt:

Der foreligger skriftlig erklæring fra køber om hel eller delvis udbetaling, eller der foreligger forlig eller endelig dom med angivelse af det krav, som sælger har over for køber, som følge af misligholdelsen.

**Frigivelse og tilbageholdelse af købesummen**

Den, der berigtiger handlen, eller depositar har pligt til at frigive købesummen til sælger, når endeligt skøde er tinglyst uden præjudicerende retsanmærkninger, dog tidligst på overtagelsesdagen. Køber er ikke berettiget til at tilbageholde købesummen helt eller delvist.

12. Gæld udenfor købesummen:

Uden for købesummen overtager køber ingen gældsposter:

Køber indtræder fra overtagelsesdagen i sælgers rettigheder og forpligtelser over for ejendommens forsyningsselskaber.

13. Dokumenter:

Køber har fået udleveret kopi af følgende dokumenter:

- Tingbogsattest af 03-03-2025

- Tinglyst dokument 37\_G-Æ\_470 om civilforanstaltninger

- Deklaration angående regnvandsanlæg ved Arrebohallen (anmeldt til tinglysning)

- Tinglysningsrids regnvandsanlæg

- Deklaration angående brandvej m.v. ved Arrebohallen (anmeldt til tinglysning)

- Deklaration om anvendelse og færdselsret over P-plads angående Arrebohallen (anmeldt til tinglysning)

- Tinglysningsrids brandvej

- Deklaration angående tilbagekøbsret/tilbagekøbsklausul på Arrebohallen (anmeldes til tinglysning i forb. med nærværende handel

- Jordforureningsattest udskrevet 21.02.2025

- BBR-meddelelse af 19.02.2025

- Kommunalt ejendomsbidrag 2025

- Ejendomsskattebillet 2023

- Placering af rottespærrer - Kloaktegning 1975

- Placering af rottespærrer - Kloaktegning 1981

- Servicerapport Mortalin vedr. rottespærre af 13.12.2024

- Energimærkerapport bygning 1 af 17. maj 2024

- Energimærkerapport bygning 3 af 17. maj 2024

- Energimærkerapport bygning 4 af 17. maj 2024

- Energimærkerapport bygning 8 af 17. maj 2024

- Byggeteknisk rapport af 22.03.2024

- Forlængelse af forpagtningsaftale mellem Ærø Kommune og ÆIK om Ærø Bowlingcenter 2025

- Lejekontrakt vedr. ”Skibet” i Arrebohallen, mellem køber og Ærø Kommune

- Udlånsaftale mellem Ærø Kommune og ÆIK vedr. Arrebohallen, Fitnesscenter

- Opsigelse af Udlånsaftale – Arrebohallen, Fitnesscenter

- Arrebohallens belægning, 2021-2024

- Inventarliste hal og køkken

- Leasingaftale med VBS Bowling (opsiges)

- Oversigt over elproduktion fra solcelleanlæg

- Retningslinjer for lokaletilskud i Ærø Kommune

- Bekendtgørelse nr. 396 af 3. marts 2021 om offentligt udbud ved salg af kommunens henholdsvis regionens faste ejendomme.

Tegningsmateriale (kan kun tilgås digitalt ved oplysning af mailadresse)

14. Handelsomkostninger og handlens berigtigelse:

Omkostninger ved handelens berigtigelse:

Skødets tinglysningsafgift deles mellem parterne med halvdelen til hver af parterne.

## **Sælger alene betaler omkostninger til berigtigelse af handlen, herunder tinglysning af skødet.**

Køber er pligtig at tage endeligt skøde senest den 15.05.2025 og er berettiget hertil, når den kontante udbetaling er berigtiget. Køber og sælger er pligtig til at signere digitalt skøde senest den 15.05.2025. Skøde skal anmeldes til digital tinglysning senest den 23.05.2025.

15. Særlige vilkår/forhold:

Salget sker efter reglerne i bekendtgørelse nr. 396 af 3. marts 2021 om offentligt udbud ved salg af kommunens henholdsvis regionens faste ejendomme.

Der er fastsat en mindstepris på kr. 1.

Frist for afgivelse af købstilbud skal være Ærø Kommune i hænde senest **mandag den 28. april 2025 kl. 12.00.**

Købstilbud kan afleveres personligt, fremsendes pr. post, eller pr. mail til [post@aeroekommune.dk](mailto:post@aeroekommune.dk).

Afleveres købstilbuddet personligt, eller fremsendes det pr. post, skal det afleveres/fremsendes i lukket kuvert mrk. ”Arrebohallen”. Der vil ikke være adgang for de bydende til at overvære åbningen af de indkomne købstilbud.

Købstilbuddet er bindende for tilbudsgiver indtil den 6. maj 2025. Er købstilbuddet ikke accepteret senest den 6. maj 2025 kl. 16.00, bortfalder købstilbuddet.

Ærø Kommune forbeholder sig ret til at vælge frit mellem de indkomne købstilbud, eller forkaste samtlige købstilbud.

Endvidere er afgivelse af købstilbud omfattet af offentlighedslovens og forvaltningslovens regler om aktindsigt.

Køber erklærer sig bekendt med at reglerne om fortrydelsesret ved køb af fast ejendom ikke er gældende i nærværende handel.

Sælger betinger sig, at handlen berigtiges af Ærø Kommune.

16. Købers økonomiske forhold:

Da der er tale om en kontanthandel, afleveres der ikke oplysninger om købers økonomi.

17. Købesum:

Undertegnede tilbyder at købe ovennævnte ejendom kontant som følgende:

## Kontantpris kr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Skriver kr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

18. Tilbudsgiver:

## Navn: \_\_\_\_\_\_\_\_\_\_\_\_\_\_\_\_\_\_\_­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## CVR-nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Advokat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Pengeinstitut: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

19. Parternes underskrift/accept:

Underskrevne parter, der er myndige og har fuld rådighed over vore boer, erkender på ovenfor fastsatte vilkår at have indgået bindende aftale om ejendommens overdragelse, og vi forpligter os til at opfylde denne købsaftale i alle dens ord og punkter.

## Som køber:

, den / 2025

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Som sælger:

## Ærøskøbing, den / 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ærø Kommune